සත්කුළු පව්ව, පාරමිතා, මැණික් මාළිගා, දූ දරුවෝ, චෙරියෝ කැප්ටන්, චෙරියෝ සාජන්ට්, ලව් 94, සැලමුතු පින්න, පාර්ලිමන්ට් ජෝක්ස්, ඉට්ස් මැටර් ඔෆ් ලව් ඇතුළු චිත්‍රපට 50 කට වැඩි ගණනක සංස්කරණ ශිල්පියා වෙමින් ලාංකේය සිනමාවට අනුපමේය සේවයක් ඉටු කළේය.මේ සියලු කටයුතු කෙරෙන අතරතුරදී රෙදිපිළි සම්බන්ධයෙන් ව්‍යාපාර ආයතනයක් ආරම්භ කරන ලද්දේ ඔහුගේ සෙනෙහෙබර බිරිඳ දයා ජයවීරගේ නොමඳ සහාය ලබා ගනිමිනි.සංස්කරණ ශිල්පයට මඳ ඉසිඹුවක් ලබා දුන් ඩෙන්සිල් පසුගිය වසරේ මාර්තු 9 වැනිදා ‘අහංකාර ස්ත්‍රී’ චිත්‍රපටය පාදක කර ගනිමින් ‘අහංකාර ස්ත්‍රී’ නමින් ටෙලි වෘත්තාන්තයක් ද අධ්‍යක්ෂණය කළේය.